واللـــــــه زمان، صارلي فترة طويلة ما كتابة بوست جديد ولا اي موضوع ولا تفلسفت على احد ولا شي، اتذكر جنت بالاسبوع الواحد على الاقل اكتب بوست، بس هاي الفترة ماكو افكار جديدة، او بالاحرى الافكار والمواضيع موجودة بس البال مشغول وما كدرت اكتب شي عدا عن وقتي الي دة يمر بسرعة ومدا استفاد منه بشي وخاصة بالاسبوع الاخير قبل سفر اختي...
احب اكول لموربيدو اختي الوحيدة سفرة سعيدة والحمدلله على سلامة وصولج، وان شاء الله متوفقة يا رب بحياتج وبدراستج وتكونين الي المثل الاعلى الي اتخذته من فترة طويلة وافتخر بي دائما وكدام الكل، ممكن ما اكون كلت هذا الكلام الج بس دائما يكولون ما يحس بأهمية الشي الا الي يفقده، صار على غيابج يومين، واشتياقي الج فاق الوصف، ومدا اكدر امنع نفسي وما ابجي، اشتاقيتلج وانتي تصيحيلي "سوسو" مع العلم هذا الاسم ما اله علاقة بأسمي نهائيا، اشتاقيت للوقت الي نكضيه سوة بالبيت، ما بين الانترنيت والتلفزيون ، والاغاني، من اكعد الصبح واشوفج دائما يمي، وبالبيت قريبة الي، ومن اريد الانترنيت وما اكدر اخذه بالليل الا بيوم الاحد والاربعاء وبغير ايام لا
والف لا....مشتاقتلج
بالفترة الاخيرة اعتمدت عليج هواية وممكن اكون تعبتج، ما ادري شلون راح تنكضي الايام الجاية ومنو راح يتحملني مثلج من اضوج ومنو راح يفهمني؟؟ منو راح يتحمل يسمعني واني احجي على كلشي بالتفصيل الممل وانتي تسمعيني وما تملين ابد، منو راح يتحمل سخافاتي؟؟؟
اريدج توعديني ان تقضين وقت حلو ومفيد كلش لان هذي تجربة من العمر وفرصة ما ممكن تتكرر ابد، ديري بالج على نفسج، وتذكريني دائما، ترة اني ميشووووووووووووووووو
فكرت ان اكتب الج على الميل كل الكلام الي اريد اكوله بس كلت لا، البلوك راح يكون احلى، ما اعرف شوكت راح تقرين هذا البوست، بس اتمنى تكونين بوكتها مرتاحة وسعيدة وفرحانة جدا باللي حققتي بحياتج لحد الان وانتي ماكو شي صعب عليج، وطموحج الحلو والعالي هذا راح اخلي دائما كدامي واستمد القوة منج، حتى اكدر امشي على نفس خطواتج اذا صارت الي الفرصة المناسبة، بس تعرفيني ما اكدر اسافر، ف احقق طموحي واني بالعراق، طبعا هاي اذا بقينا بالعراق!!
يوم الوداع جان شي صعب، ونكول ان شاء الله اشوفج على خير وسلامة وانتي وياج الشهادة، وترجعين، بس يكون العراق بوكتها مستقر وصاير احسن والناس تلتفت لنفسها وتترك الطائفية على صفحة، ويطورون نفسهم ويبتعدون عن القتل والاغتيالات والخطف والتسليب ونعيش حياة طبيعية ببيتنا وبمنطقتنا وبين اهلنا وناسنا..
ما ادري ليش دا اتذكر اغنية رجاء بالمليح "حبك قمر نور علية الليالي..حبك قمر وطلوعوه فوق في العلالي ..دة حلم ولا ايه الله عليك وعليه حبك قمر والله قمر"...اتذكر جنت اغنيها الج وانتي ما تحبيها، بس ابقى اغنيها حتى اتداهر وياج، وبيوم الي بديت غنيتها جان شتاء وبسيارتنا القديمة، وجنا بعدنا بالابتدائية، وكتبنا اسمائنا على جام السيارة، اكيد تتذكرين...
احب اهديلج مقطع من اغنية اني وياج نحبها، واسمعيها دائما اضافة الى اغاني اليسا...نياااااااااااهاهاهاهاي
When I need youI just close my eyes and I'm with you
And all that I so want to give you
it's only a heart beat away
When I need loveI hold out my hand and I touch love
I never knew there was so much love
keeping me warm night and day
Miles and miles of empty space in between us
A telephone can't take the place of your smile
But you know I won't be traveling forever
It's cold out but hold out and do like I do
When I need you
I just close my eyes and I'm with you
And all that I so want to give you baby
it's only a heart beat away
It's not easy when the road is your driver
Honey that's a heavy load that we bear
But you know I won't be traveling a lifetime
It's cold out so hold out and do like I do
When I need you
i dedicate this song for you my sis and for every one i love...